Az összefüggő tanítási gyakorlat (10 félév, 20 kredit) a képzésben szerzett elméleti ismeretekre és gyakorlati tapasztalatokra épülő, gyakorlatvezető mentor, szükség esetén vezetőtanár és felsőoktatási tanárképző szakember folyamatos irányítása mellett köznevelési intézményben végzett gyakorlat. Céljai: a szaktárgyak tanításával kapcsolatos tevékenységek, a szaktárgyak tanításán kívüli oktatási, nevelési alaptevékenységek, az iskola mint szervezet és támogató rendszereinek megismerése. A gyakorlat időtartama fél év, ami mindenkori köznevelési félévhez igazodik. A hallgató mindkét szakjából gyakorol.